Champion ble født i Southampton i Hampshire i England og vokste opp i et lite urbant område ved navn Chandlers Ford, like utenfor Southampton, hvor hans far, Timothy Champion, er professor i arkeologi. Som ung var Champion inspirert av Tom Waits og tradisjonell irsk folkemusikk. Han vokste opp med å spille gitar, men han har også erfaring med piano, bass og fløyte. Før Champion ble med Coldplay, var han med i et band som het Fat Hamster. Han gikk på Peter Symonds College.